1.როგორია სასკოლო ბიბლიოთეკების ინფრასტრუქტურა და მატერიალურტექნიკური ბაზა, აკმაყოფილებს თუ არა ის სწავლა-სწავლების პროცესისათვის აუცილებელ მოთხოვნებს?

**შენობა, რომელშიც ბიბლიოთეკა არის განთავსებული, არის დამატებითი ნაგებობა, შენობა ამორტიზირებულია, არ აქვს სამკითხველო დარბაზი, წიგნადი ფონდიც მოძველებულია და საჭიროებს განახლებას, ნაწილობრივ აკმაყოფილებს სწავლა-სწავლების მოთხოვნებს.**

2. როგორია წიგნადი ფონდი, რამდენად პასუხობს თანამედროვე მოთხოვნებს?

**სკოლაში დაახლოებით 20042-მდე წიგნი, წიგნადი ფონდი მინიმალურ დონეზე პასუხობს სასწავლო მოთხოვნებს.**

3. რამდენად არის ელექტრონულ წიგნებთან წვდომის შესაძლებლობა?

**ნაწილობრივ არის შესაძლებლობა, გამომდინარე იქიდან, რომ ყველა მოსწავლეს არ აქვს წვდომა ინტერნეტთან.**

4. გთხოვთ მოგვაწოდოთ ინფორმაცია დასაქმებული ბიბლიოთეკარების კვალიფიკაციის შესახებ;

**საშუალო სპეციალობის ბიბლიოთეკარი.**

5. გთხოვთ დაურთოთ ბოლო 3 წლის სტატისტიკა:

**ბიბლიოთეკით სარგებლობის სტატისტიკა მზარდია, სკოლა ყველაფერს აკეთებს, რომ მოსწავლეები კარგი მკითხველები ჩამოაყალიბონ, აქტიური მოსწავლეები ხშირად სარგებლობენ ბიბლიოთეკაში არსებული როგორც მხატვრულ ასევე თემატურ ლიტერატურით, თემატური ლიტერატურის შერჩევა - გამოყენება ხდება როგორც კლასგარეშე ღონისძიებებში, ასევე ოლიმპიადებსა და კონკურსებში მონაწილეობის დროს, საშუალო საფეხურის მოსწავლეები უფრო მხატვრული ლიტერატურით სარგებლობენ.**

6. რა სახით მონაწილეობენ სასკოლო ბიბლიოთეკები სწავლა-სწავლების პროცესში?

**ხშირად ტარდება შემეცნებითი ღონისძიებები, პოეზიის საღამოები და წაკითხულ წიგნებზე მსჯელობა, შთაბეჭდილებების გაზიარება, თანატოლებზე რჩევების მიცემა - თუ რომელი წიგნია საინტერესო წასაკითხი და რატომ.**

7. რა ტიპის მხარდაჭერას უწევს სახელმწიფო (ადგილობრივი/ცენტრალური ხელისუფლება) სასკოლო ბიბლიოთეკებს?

**ადგილობრივი ან ცენტრალური ხელისუფლებისგან არ ყოფილა რაიმე აქტივობა განხორციელებული, მაგრამ სკოლის სამოქალაქო განათლების კლუბის აქტიური მუშაობის, სხვადასხვა სახის პროექტებში მონაწილეობის შედეგად არაერთი არასამთავრობო ორგანიზაციის მხრიდან, სკოლას უსასყიდლოდ გადმოეცა გარკვეული რაოდენობის მხატვრული ლიტერატურა.**

8. თქვენი აზრით, რა ტიპის მხარდაჭერაა საჭირო სახელმწიფოს მხრიდან სასკოლო ბიბლიოთეკებში არსებული ხარვეზების აღმოსაფხვრელად?

**ჩვენ მივმართეთ აჭარის სამინისტროს თხოვნით, რომ გამოგვიყოს თანხა, რადგან მოხდეს იმ დამატებითი შენობა ნაგებობის რეაბილიტაცია, რომელიც ამჟამად ამორტიზირებულია და შეუძლებელია ამ სივრცეში შევქმნათ მიმზიდველი გარემო მოსწავლეებისთვის, ამიტომ მეტი ფინანსური მხარდაჭერაა საჭირო, რომ შევქმნათ სივრცე, რომელიც დააკმაყოფილებს თანამედროვე მოთხოვნებს.**

9. რა სახის ახალი სტანდარტების დანერგვას მიიჩნევთ საჭიროდ სასკოლო ბიბლიოთეკებთან მიმართებაში?

**ბიბლიოთეკარების გადამზადება არის ძალიან მნიშვნელოვანი, ისეთი კადრების შერჩევა, რომლებიც თვითონ იქნებიან მთავარი მოტივატორები მოსწავლეებისთვის, რომ იკითხონ. რომლებიც  პიროვნული უნარ-თვისებებითაც მოხიბლავენ მოსწავლეებს და ტექნოლოგიების განვითარების უსწრაფეს საუკუნეში წიგნს არ დააშორებენ.**

10. როგორ გესახებათ სასკოლო ბიბლიოთეკების შემდგომი განვითარების პერსპექტივა?

**კარგი ინფრასტრუქტურა, კომფორტული გარემო, განახლებული წიგნადი ფონდი და რაც მთავარია ადამიანური რესურსი - რომელსაც შეუძლია მოსწავლის წიგნით დაინტერესება და იმ საოცარ კონდიციამდე მიყვანა, რომ ბიბლიოთეკა არის როგორც საშუალება, მიიღო განათლება, ასევე არის პარალელური განზომილება, ალტერნატიული სამყარო.**

***ღურტის საჯარო სკოლის დირექტორი რეზო იაკობაძე***

***ტელ. 577176364***

***ელ.ფოსტა: gurtisskola@gmail.com***